ראש המטה הכללי

ראש המטה הכללי (או בקיצור: הרמטכ"ל) הוא הדרג הפיקודי העליון בצבא הגנה לישראל, העומד בראש המטה הכללי של צה"ל.

ראש המטה הכללי נתון למרות ממשלת ישראל וכפוף ישירות לשר הביטחון. הוא קצין בדרגת רב-אלוף (רא"ל), הדרגה הגבוהה ביותר בצה"ל.

 מעמד הרמטכ"ל 
מעמדו של הרמטכ"ל מוגדר בחוק יסוד: הצבא, שנחקק בשנת 1976 ובו נאמר (סעיף 3):
 למעשה, שר הביטחון חייב להגיע להסכמה על המינוי עם ראש הממשלה, שכן רק לראש הממשלה הסמכות להביא את המינוי לאישור הממשלה.

המינוי קצוב לתקופת כהונה בת שלוש שנים, אשר ניתן להאריכה בשנה נוספת. תקופה זו אינה מוגדרת בחוק, אך נהוגה החל מקום המדינה.

חוק יסוד: הצבא לא מתייחס כלל לסמכותו של ראש הממשלה כלפי הרמטכ"ל. למעשה ממילא שר הביטחון חייב ליידע את ראש הממשלה על כל פעולה משמעותית שצה"ל רוצה ליזום (גם לפי "מסמך הקונסטיטוציה" וגם לפי נהלים פנימיים שקיימים במשרדי ראש הממשלה ושר הביטחון).

80px|ממוזער|דרגת ראש המטה הכללי, רב-אלוף

חנן מלצר, בתפקידו בפרקליטות הצבאית, כתב חוות דעת ובה שלוש גישות אפשריות ליחס בין הרמטכ"ל לשר הביטחון:
 כפיפות מוחלטת – השר רשאי להתערב בכל נושא, והוא מעין 'רמטכ"ל על' (כנציג הממשלה).
 כפיפות אסטרטגית – הרמטכ"ל כפוף לשר הביטחון בנושאים בעלי משמעות מדינית או אסטרטגית, אך ניהול שוטף ואירועים טקטיים בסמכות מלאה של הרמטכ"ל.
 כפיפות יחסית – בנושאים האסטרטגיים הרמטכ"ל כפוף לשר הביטחון, אך בניהול שוטף ואירועים טקטיים שר הביטחון מוסמך רק לאשר או לפסול את הצעת הרמטכ"ל.
בפרקטיקה נהוגה "כפיפות יחסית". כך מינוי קצינים מדרגת אל"ם נקבע בידי הרמטכ"ל בלבד, אך המינוי נכנס לתוקף רק לאחר אישור שר הביטחון (או אישור ראש הממשלה אם הרמטכ"ל מעוניין להביא לאישורו).

מסמך אסטרטגיית צה"ל שפרסם הרמטכ"ל גדי איזנקוט הרחיב את הגדרת תפקידו של הרמטכ"ל והגדירו כ"מפקד המערכה" וכמי שקובע את "הרעיון והתפישה להשגת המשימה". הרמטכ"ל מתפקד הן כחוליה המקשרת בין הצבא לדרג המדיני, הממשלה ובתוכה הקבינט, הן כיועץ להפעלת הכוח ובניינו והן כמפקד הצבא במערכה כולה, וכקבלן הביצוע של החלטות הממשלה ושל בניין הצבא.

 היסטוריה 
תפקיד הרמטכ"ל החל בארגון "ההגנה", שם נקרא בשם זה מי שעמד בראש המטה הכללי של "ההגנה". עם הקמת צה"ל, הוסבו מטכ"ל ההגנה והרמטכ"ל שעמד בראשו, יעקב דורי לעמוד בראש צה"ל.

הרמטכ"ל מתמנה רשמית לתקופת כהונה בת שלוש שנים, אשר ניתן להאריכה בשנה נוספת. יוצא דופן היה רפאל איתן אשר כהונתו הוארכה פעמיים, והוא כיהן במצטבר חמש שנים. מנגד, היו מספר רמטכ"לים אשר לא סיימו את תקופת כהונתם המלאה: יגאל ידין התפטר על רקע חילוקי דעות לגבי תקציב צה"ל. מרדכי מקלף כיהן בתפקיד במשך שנה אחת בלבד על פי בקשתו, דוד אלעזר נאלץ להתפטר על רקע המלצות ועדת אגרנט שחקרה את מלחמת יום הכיפורים, דני חלוץ התפטר בשל הביקורת על התנהלות מלחמת לבנון השנייה והרצי הלוי התפטר על רקע כישלון צה"ל במניעת טבח שבעה באוקטובר. בעקבות התפטרותו של אלעזר בראשית אפריל 1974 שימש כממלא מקומו אלוף יצחק חופי עד כניסתו של מרדכי גור לתפקיד באמצע החודש. כמו כן, שני רמטכ"לים ויתרו על חלק מהארכת כהונתם: אמנון ליפקין-שחק ביקש לסיים את תפקידו באמצע השנה הרביעית, על רקע רצונו לעבור לפוליטיקה ולהתמודד על ראשות הממשלה. חיים לסקוב ביקש שלא לכהן שנה רביעית על רקע חילוקי דעות שלו עם שמעון פרס.

בשנת 2005 ראש ממשלת ישראל אריאל שרון ושר הביטחון שאול מופז לא האריכו את כהונתו של משה יעלון לשנה רביעית, במהלך שהתפרש כהדחה על רקע התנגדותו של יעלון לתוכנית ההתנתקות. על מנת למנוע בעיות כאלו בעתיד, וכפי שנעשה לגבי משרות אחרות כמו זו של נשיא המדינה, מינה שר הביטחון עמיר פרץ את רב-אלוף גבי אשכנזי בשנת 2007 לתקופה של ארבע שנים, ובכך הסיר את חוסר הוודאות בנוגע להוספת השנה הרביעית (אך לקראת סוף כהונת אשכנזי עלתה סוגיית הארכת כהונתו לשנה חמישית).

לאורך השנים מונו לתפקיד הרמטכ"ל קצינים שצמחו בחילות היבשה, לרוב יוצאי חטיבת גולני, הצנחנים וחיל השריון, פרט לרמטכ"ל דן חלוץ שהגיע מחיל האוויר. על אף שרמטכ"לים פיקדו על יחידות שונות בצה"ל טרם מינויים לתפקיד, כולם פיקדו על אחת מהחטיבות הלוחמות בצה"ל.

ראש המטה הכללי המכהן וה-24 במספר הוא רב-אלוף אייל זמיר, שנכנס לתפקיד ב-5 במרץ 2025.

עם סיום כהונתו, חלה על הרמטכ"ל (בדומה לבכירים נוספים במערכת הביטחון בישראל) תקופת צינון של שלוש שנים קודם שיוכל להיבחר כחבר הכנסת, להתמנות לשר בממשלה או להיבחר לראשות הממשלה.

 רשימת ראשי המטה הכללי 
+לא ממוסגר|50 פיקסליםראשי המטה הכללי של צבא ההגנה לישראלמס'דיוקןשם
(תקופת חיים)תקופת כהונהראש הממשלה הממנהשר הביטחון הממנהאירועים מרכזייםתאריך לועזי1105x105 פיקסליםרב-אלוף
יעקב דורי

(1899–1973)1 ביוני 19489 בנובמבר 1949דוד בן-גוריון* הקמת צה"ל
 מלחמת העצמאות293x93 פיקסליםרב-אלוף
יִגָּאֵל ידין

(1917–1984)9 בנובמבר 19497 בדצמבר 19523109x109 פיקסליםרב-אלוף
מרדכי מקלף

(1920–1978)7 בדצמבר 19526 בדצמבר 1953 אירועי הפדאיון
 פעולות התגמול499x99 פיקסליםרב-אלוף
משה דיין

(1915–1981)6 בדצמבר 195329 בינואר 1958 פעולות התגמול
 מלחמת סיני595x95 פיקסליםרב-אלוף
חיים לסקוב

(1919–1982)29 בינואר 19581 בינואר 19616103x103 פיקסליםרב-אלוף
צבי צור

(1923–2004)1 בינואר 19611 בינואר 1964797x97pxרב-אלוף
יצחק רבין

(1922–1995)1 בינואר 19641 בינואר 1968לוי אשכול מלחמת ששת הימים
 מלחמת ההתשה8102x102 פיקסליםרב-אלוף
חיים בר-לב

(1924–1994)1 בינואר 19681 בינואר 1972לוי אשכולמשה דייןמלחמת ההתשה989x89 פיקסליםרב-אלוף
דוד אלעזר

(1925–1976)1 בינואר 19723 באפריל 1974גולדה מאירמלחמת יום הכיפורים100x100pxאלוף יצחק חופי3 באפריל 197416 באפריל 19741074pxרב-אלוף
מרדכי גור

(1930–1995)16 באפריל 197416 באפריל 1978 מבצע יונתן
 מבצע ליטני1191x91 פיקסליםרב-אלוף
רפאל איתן

(1929–2004)16 באפריל 197819 באפריל 1983מנחם בגיןעזר ויצמן הנסיגה מסיני ("מבצע רמון")
 מלחמת לבנון הראשונה
 מבצע אופרה1292x92 פיקסליםרב-אלוף
משה לוי

(1936–2008)19 באפריל 198319 באפריל 1987משה ארנס מבצע רגל עץ
 פרשת קו 300
 המערכה ברצועת הביטחון1391x91 פיקסליםרב-אלוף
דן שומרון

(1937–2008)19 באפריל 19871 באפריל 1991יצחק שמיריצחק רבין המערכה ברצועת הביטחון
 מלחמת המפרץ
 האינתיפאדה הראשונה1491x91 פיקסליםרב-אלוף
אהוד ברק

(1942–)1 באפריל 19911 בינואר 1995משה ארנס המערכה ברצועת הביטחון
 מבצע דין וחשבון15101x101 פיקסליםרב-אלוף
אמנון ליפקין-שחק

(1944–2012)1 בינואר 19959 ביולי 1998יצחק רביןהמערכה ברצועת הביטחון
מבצע ענבי זעם
 אסון המסוקים
 אסון השייטת1691x91 פיקסליםרב-אלוף
שאול מופז

(1948–)9 ביולי 19989 ביולי 2002בנימין נתניהויצחק מרדכי נסיגת צה"ל מדרום לבנון
 האינתיפאדה השנייה
 מבצע חומת מגן1795x95 פיקסליםרב-אלוף
משה יעלון

(1950–)9 ביולי 20021 ביוני 2005אריאל שרוןבנימין בן אליעזרהאינתיפאדה השנייה18107x107 פיקסליםרב-אלוף
דני חלוץ

(1948–)1 ביוני 200514 בפברואר 2007שאול מופז ההתנתקות
 מבצע גשמי קיץ
 מלחמת לבנון השנייה19101x101 פיקסליםרב-אלוף
גבי אשכנזי

(1954–)14 בפברואר 200714 בפברואר 2011אהוד אולמרטעמיר פרץ תקיפת הכור הגרעיני בסוריה
 מבצע חורף חם
 מבצע עופרת יצוקה20105x105 פיקסליםרב-אלוף
בני גנץ

(1959–)14 בפברואר 201116 בפברואר 2015בנימין נתניהואהוד ברק מבצע עמוד ענן
 מבצע צוק איתן2170 פיקסליםרב-אלוף
גדי איזנקוט

(1960–)16 בפברואר 201515 בינואר 2019משה יעלון גל הטרור הפלסטיני (2015–2016)
 מבצע בית הקלפים
 העימותים בגבול ישראל–רצועת עזה
 מבצע מגן צפוני2270 פיקסליםרב-אלוף
אביב כוכבי

(1964–)15 בינואר 201916 בינואר 2023אביגדור ליברמן העימותים בגבול ישראל–רצועת עזה
 מגפת הקורונה בישראל
 מבצע שומר החומות
 מבצע עלות השחר
 גל הטרור בישראל (אביב 2022)
 מבצע שובר גלים2370 פיקסליםרב-אלוף
הרצי הלוי

(1967–)16 בינואר 20235 במרץ 2025יאיר לפידבני גנץ גל הטרור בישראל (2023)
 מבצע מגן וחץ
 טבח שבעה באוקטובר
 מלחמת חרבות ברזל2470 פיקסליםרב-אלוף
אייל זמיר

(1966–)5 במרץ 2025מכהןבנימין נתניהוישראל כ"ץ מלחמת חרבות ברזל
 מבצע חומת ברזל
 מבצע עם כלביא

 רמטכ"לים לשעבר בפוליטיקה הישראלית 

נכון למאי 2024 הצטרפו לפוליטיקה 14 רמטכ"לים לשעבר, יותר ממחצית מכלל הרמטכ"לים שכיהנו בישראל. הבולטות של בכירי מערכת הביטחון בפוליטיקה בישראל היא תופעה יוצאת דופן, ובמיוחד בקרב מדינות דמוקרטיות.
 משה דיין, הרמטכ"ל הרביעי, בשנת 1959. דיין נבחר לכנסת הרביעית כחבר הכנסת מטעם מפלגת מפא"י ומונה לשר החקלאות.
 צבי צור נבחר לכנסת השישית מטעם רפ"י אולם פרש אחרי מספר שבועות. אחר כך היה עוזרו של דיין במשרד הביטחון.
 חיים בר-לב מונה להיות שר המסחר והתעשייה זמן קצר לאחר פרישתו ב-1972, לאחר מכן מונה לשגריר ישראל ברוסיה.
 יצחק רבין שהיה שגריר בארצות הברית נבחר לכנסת השמינית ומונה להיות שר העבודה. זמן קצר לאחר מכן, עם התפטרות גולדה מאיר, נבחר לראשות הממשלה. אחר כך היה שר הביטחון ושוב ראש הממשלה.
 יגאל ידין נבחר לכנסת התשיעית בראשות מפלגת ד"ש שהקים, והתמנה לסגן ראש הממשלה מנחם בגין.
 מוטה גור הצטרף אף הוא למפלגת העבודה לקראת בחירות 1981, ובממשלת פרס הראשונה היה לשר הבריאות.
 רפאל איתן הצטרף למפלגת התחייה ולאחר מכן רץ עצמאית בראשות צומת, ב-1996 היה לסגן ראש הממשלה בממשלת נתניהו הראשונה.
 אהוד ברק כיהן כראש ממשלה ושר ביטחון.
 אמנון ליפקין-שחק כיהן כשר תחבורה.
 שאול מופז כיהן כשר ביטחון.
 משה יעלון כיהן אף הוא כשר ביטחון.
 בני גנץ הצטרף לקראת הבחירות לכנסת העשרים ואחת למערכת הפוליטית. גנץ כיהן כשר ביטחון בשתי ממשלות וכשר ללא תיק בממשלת החירום וכחבר בקבינט המלחמה לאחר פרוץ מלחמת חרבות ברזל.
 גבי אשכנזי הצטרף לקראת הבחירות לכנסת העשרים ואחת לרשימת "כחול-לבן" וכיהן כיו"ר ועדת חוץ וביטחון וכשר החוץ.
 גדי איזנקוט הצטרף לקראת הבחירות לכנסת העשרים וחמש לרשימה "המחנה הממלכתי" ושימש כחבר כנסת. לאחר פרוץ מלחמת חרבות ברזל, הפך לשר ללא תיק בממשלת החירום וחבר בקבינט המלחמה.

הרמטכ"לשנות פעילות בפוליטיקהתפקידים בולטיםמפלגה / סיעה אליה השתייךיגאל ידין1977–1981סגן ראש ממשלת ישראלד"שמשה דיין1959–1981שר החקלאות, שר הביטחון, שר החוץמפא"י, רפ"י, המערך, העבודה, תנועה להתחדשות ממלכתיתצבי צור1965חבר הכנסת ה-6רפ"ייצחק רבין1974–1995ראש ממשלת ישראל, שר הביטחון, שר העבודההמערך, מפלגת העבודה הישראליתחיים בר-לב1972–1992שר התעשייה והמסחר, שר המשטרה, שר הפיתוחהמערךמוטה גור1981–1995שר הבריאות, שר בלי תיק, סגן שר הביטחוןהמערך, מפלגת העבודה הישראליתרפאל איתן1984–1999סגן ראש ממשלת ישראל, שר החקלאות, השר לאיכות הסביבההתחיה, צומת, הליכוד-גשר-צומתאהוד ברק1995–2001, 2007–2013, 2019ראש ממשלת ישראל, שר הביטחון, שר החוץ, שר הפנים, ראש האופוזיציהמפלגת העבודה הישראלית, ישראל אחת, עבודה-מימד, מפלגת העצמאות, ישראל דמוקרטיתאמנון ליפקין-שחק1999–2001שר התחבורה, שר התיירותמפלגת המרכז, ישראל אחתשאול מופז2002–2015המשנה לראש הממשלה, סגן ראש הממשלה, שר הביטחון, שר התחבורה, ראש האופוזיציההליכוד, קדימהמשה יעלון2009–2016, 2019–2021המשנה לראש הממשלה, שר הביטחון, השר לנושאים אסטרטגייםהליכוד, הליכוד ביתנו, תל"ם, כחול לבן, יש עתיד – תל"םגבי אשכנזי2019–2021שר החוץחוסן לישראל, כחול לבןבני גנץ2019 ואילךיושב ראש הכנסת, ראש הממשלה החלופי, שר הביטחוןחוסן לישראל, כחול לבן, המחנה הממלכתיגדי איזנקוט2022 ואילךשר בלי תיקחוסן לישראל, המחנה הממלכתי

 ראו גם 
 סגן ראש המטה הכללי

לקריאה נוספת
 מאיר פינקל, הרמטכ"ל: מחקר השוואתי של שישה היבטים בתפקודו של מפקד הצבא, הוצאת מודן והוצאת משרד הביטחון, 2018
 גיא אביעד, הרמטכ"לים: ראשי המטה הכללי של צה"ל בשנים 1948–1963, הוצאת מודן, צה"ל/המחלקה להיסטוריה, משרד הביטחון, 2020
 שי חורב, בחירת ראש המטה הכללי של צה"ל, חיפה: דוכיפת, 2019

 קישורים חיצוניים 



 שני אלמוג, השתקפויות של החברה בישראל בפקודות המנהיג הצבאי: ניתוח מקרה הרמטכ"ל, באתר אגודת חוקרי צבא-חברה בישראל, 20 במרץ 2022
 פרופ' אסא כשר, האתיקה של בחירת רמטכ"ל, מערכות, 23 ביוני 2022
  הרמטכ"לים, סדרת טלוויזיה | פרק 1 | פרק 2 | פרק 3 | פרק 4 | פרק 5 | רשות השידור, 2017

הערות שוליים

*
קטגוריה:המטה הכללי של צה"ל